《晓过南宫闻太常清乐》
唐代·张濛

玉珂经礼寺，金奏过南宫。雅调乘清晓，飞声向远空。

慢随飘去雪，轻逐度来风。迥出重城里，傍闻九陌中。

应将肆夏比，更与五英同。一听南薰曲，因知大舜功。

作者简介：河南洛阳人。张说孙。德宗贞元二年，任库部郎中、知制诰。四年，行中书舍人。五年，授礼部侍郎。六年，知贡举。能诗。